**Uputstvo za učešće dijela stranog društva u svojstvu ponuđača u postupcima javnih nabavki**

Članom 4 stav 1 tačka 4 Zakona o javnim nabavkama (Službeni list CG", br. 74/2019, 3/2023 i 11/2023) propisano je da je privredni subjekat privredno društvo, preduzetnik, ustanova i drugo pravno i fizičko lice koje na tržištu nudi robu, usluge i/ili radove, a da je tačkom 17 istog člana Zakona definisano da je ponuđač privredni subjekat koji je podnio ponudu ili više privrednih subjekata koji su podnijeli zajedničku ponudu u postupku javne nabavke.

Kako je članom 5 Zakona o privrednim društvima ("Službeni list CG", br. 65/2020, 146/2021 i 4/2024), između ostalog, propisano da privredno društvo stiče svojstvo pravnog lica danom registracije u Centralnom registru privrednih subjekata, te da dio stranog društva u Crnoj Gori nema svojstvo pravnog lica, ukazujemo da je isti ne ispunjavaju uslove definisane za sticanje svojstva ponuđača, te da, radi učešća u postupcima javnih nabavki, mogu istupiti preko svog matičnog društva.

Članom 318 Zakona o privrednim društvima ("Službeni list CG", br. 65/2020, 146/2021 i 4/2024) propisano je da dio stranog društva u svim poslovnim pismima i drugim poslovnim dokumentima navodi:

1) naziv nadležnog organa za registraciju;

2) broj pod kojim je registrovano u CRPS;

3) naziv, oblik i sjedište stranog društva i naziv dijela stranog društva, ako je različit od naziva stranog društva;

4) sjedište dijela stranog društva;

5) napomenu da je strano društvo u postupku likvidacije.

S obzirom na navedeno, a shodno pomenutim odredbama Zakona o javnim nabavkama i Zakona o privrednim društvima, Ministarstvo finanasija ističe da ponuđač može biti isključivo matično društvo, te s tim u vezi Izjava privrednog subjekta mora sadržati podatke matičnog društva, osim u dijelu dokazivanja uslova za učešće u postupku javne nabavke gdje se koriste dokazi koje posjeduje dio stranog društva kada u segmentu Izjave privrednog subjekta koji se odnosi na dokazivanje tog uslova se navodi pored matičnog i naziv dijela stranog društva.

U slučaju gore pomenutog načina dostavljanja ponude, Izjava privrednog subjekta mora sadržati elektronski potpis ovlašćenog lica matićnog društva, a provjera tačnosti dostavljene izjave se vrši u odnosu na matično društvo i u odnosu na dio stranog društva.